CELEX: 32015D2336
Language: fi
Date: 2015-12-14 00:00:00
Title: Neuvoston päätös (YUTP) 2015/2336, annettu 14 päivänä joulukuuta 2015, Euroopan unionin poliisioperaatiosta Afganistanissa (EUPOL Afganistan) annetun päätöksen 2010/279/YUTP muuttamisesta

15.12.2015   
            
            
               FI
            
            
               Euroopan unionin virallinen lehti
            
            
               L 329/16
            
         NEUVOSTON PÄÄTÖS (YUTP) 2015/2336,
   annettu 14 päivänä joulukuuta 2015,
   Euroopan unionin poliisioperaatiosta Afganistanissa (EUPOL Afganistan) annetun päätöksen 2010/279/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 18 päivänä toukokuuta 2010 päätöksen 2010/279/YUTP (1) Euroopan unionin poliisioperaatiosta Afganistanissa (EUPOL Afganistan).
            
         
               (2)
            
            
               Neuvosto hyväksyi 17 päivänä joulukuuta 2014 päätöksen 2014/922/YUTP (2) päätöksen 2010/279/YUTP muuttamisesta, erityisesti sen voimassaolon jatkamisesta 31 päivään joulukuuta 2016 ja rahoitusohjeen vahvistamisesta 31 päivänä joulukuuta 2015 päättyvää kautta varten.
            
         
               (3)
            
            
               Päätöstä 2010/279/YUTP olisi muutettava rahoitusohjeen vahvistamiseksi 1 päivänä tammikuuta 2016 alkavaa ja 31 päivänä joulukuuta 2016 päättyvää kautta varten,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2010/279/YUTP 13 artiklan 1 kohtaan alakohta seuraavasti:
   
      ”EUPOL Afganistaniin liittyviin menoihin tarkoitettu rahoitusohje 1 päivänä tammikuuta 2016 alkavaa ja 31 päivänä joulukuuta 2016 päättyvää kautta varten on 43 650 000 euroa.”
   
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 14 päivänä joulukuuta 2015.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  Neuvoston päätös 2010/279/YUTP, annettu 18 päivänä toukokuuta 2010, Euroopan unionin poliisioperaatiosta Afganistanissa (EUPOL Afganistan) (EUVL L 123, 19.5.2010, s. 4).
   
      (2)  Neuvoston päätös 2014/922/YUTP, annettu 17 päivänä joulukuuta 2014, Euroopan unionin poliisioperaatiosta Afganistanissa (EUPOL Afganistan) annetun päätöksen 2010/279/YUTP muuttamisesta ja sen voimassaolon jatkamisesta (EUVL L 363, 18.12.2014, s. 152).